“ฟินันเซีย” เคาะเป้า JWD ใหม่ 23 บ. ปรับกำไรปี 65-66 ขึ้น รับดีล ORI รุกอสังหาฯครบวงจร
“บล.ฟินันเซีย ไซรัส” เชียร์ "ซื้อ" หุ้น JWD อัพเป้าใหม่ 23 บ. พร้อมปรับกำไรปี 65-66 ขึ้น รับดีลจับมือ ORI ร่วมทุนพัฒนา “Alpha Industrial Solutions” รุกอสังหาฯ ครบวงจร
“ฟินันเซีย ไซรัส” เชียร์ซื้อ JWD เป้าใหม่ 23 บ. ปรับกำไรปี 65-66 ขึ้น รับดีล ORI ร่วมทุนพัฒนา “Alpha Industrial Solutions” รุกอสังหาฯ ครบวงจร
31 ส.ค. 2564

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (31 ส.ค.2564) เกี่ยวกับบริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ว่า จากกรณีที่ JWD เปิดเผยถึงแผนธุรกิจของ Alpha Industrial Solutions ซึ่งเป็นบริษัทร่วมทุนกับ ORI รายละเท่าๆ กัน โดยแผนมีความชัดเจนตั้งเป้าพื้นที่เช่าแตะ 1 ล้านตร.ม.ใน 5 ปีข้างหน้า พร้อมวางแผนจดทะเบียนในตลาดหลักทรัพย์ฯ ปี 2567-2568 การเติบโตจะมีทั้ง Organic growth 60% และ Inorganic growth 40% ภายใต้งบการลงุทน 2.3 พันล้านบาททยอยลงทุนในปี 2564-2566 (ลงทุนคนละครึ่งกับ ORI)
โดยเป้าหมายพื้นที่เช่าในปีแรกปี 2564 อยู่ที่ 40,000 ตร.ม. มีโอกาสเกินเป้า เนื่องจากปัจจุบันกาลังก่อสร้างโครงการแรกซึ่งเป็น Multi-temperature ตั้งอยู่ที่ถนนบางนาตราด ก.ม. 22 มีพื้นที่เช่า 20,000 ตร.ม. คาดก่อสร้างแล้วเสร็จและเริ่มรับรู้รายได้ในไตรมาส 2/2565
นอกจากนี้ บริษัทยังมีโครงการอื่นในแผน โดยในไตรมาส 4/2564 น่าจะได้เห็นอีก 2 โครงการที่บางนา บางพลี และตอนเหนือของกรุงเทพ พื้นที่รวม 135,000 ตร.ม. Alpha สามารถทากาไรได้ตั้งแต่ปี 2565 และจะเร่งตัวขึ้นตั้งแต่ปี 2566 เป็นต้นไป
ทั้งนี้ Alpha จะมีความได้เปรียบคู่แข่งในหลายด้าน รวมถึงต้นทุนการจัดหาที่ดินและก่อสร้างที่ต่ากว่าตลาด บริการจะครอบคลุม B2B และ B2C อาศัยเครือข่ายของ JWD ในการให้บริการในต่างประเทศ
ดังนั้นคงประมาณการกำไรสุทธิปี 2564 ที่ 503.3 ล้านบาท เพิ่มขึ้น 73.6% เมื่อเทียบจากปีก่อน (กำไรปกติเพิ่มขึ้น 19.8% เมื่อเทียบจากปีก่อน) แต่ปรับประมาณการกำไรปกติปี 2565 ขึ้น 11% เป็น 566.5 ล้านบาท เติบโต 33.2% เมื่อเทียบจากปีก่อน และปี 2566 ขึ้น 18% เป็น 690.6 ล้านบาท เติบโต 1.9% เมื่อเทียบจากปีก่อน ตามลำดับ โดยรวมส่วนแบ่งกำไรที่จะได้จาก Alpha และ Smilesun ที่บริษัทเข้าร่วมลงทุนก่อนหน้านี้ และปรับไปใช้ราคาเป้าหมายปี 2565 ที่ 23 บาท